Olli Kuoksa

Olli Kuoksa on suomalainen lentopallonvalmentaja, joka on valmentanut Oulun Ettaa kaudesta 2009–2010 lähtien. Kuoksa on luotsannut urallaan Ettan lisäksi myös Napapiirin Pallokettuja lentopallon 1-sarjassa kaudella 2008–2009.

Kuoksa pelasi peliurallaan NaPan riveissä liberona lentopallon SM-liigassa yhteensä kymmenen kautta. Hänen peliuransa päättyi Suomen mestaruuteen kaudella 2006–2007 Rovaniemen Santasportin riveissä. Lisäksi hän saavutti peliurallaan SM-hopeaa ja -pronssia. Peliurallaan rovaniemeläislähtöinen Kuoksa pelasi kaiken kaikkiaan 242 SM-liigaottelua. Pelaajauran jälkeen Kuoksa kouluttautui heti valmentajaksi ja suoritti muun muassa huippuvalmentajatutkinnon.